
Megreformálni a megreformálhatatlant – A peresztrojka, mint politikai program

Kulcsszavak: Szovjetunió;Gorbacsov;peresztrojka;
Mihail Gorbacsov két politikai programjára, a peresztrojkára és a glasznosztyra sokan egymás kiegészítéseként tekintettek. Dolgozatomban ezt a kialakult képet árnyalva, arra tettem kísérletet, hogy a peresztrojkát, mint gyűjtőfogalmat a teljes Gorbacsov-korszak belpolitikai tevékenységét magában foglaló politikai programként értelmezzem, melynek elemei többek között az uszkorenyije (gyorsítás) és a glasznoszty (nyilvánosság) is. Jelen állítás bizonyítása céljából, olyan forrásokat vizsgáltam, melyeknek meghatározó szerepük volt a „gorbacsovi reformokat” népszerűsítő propagandában (beszédek, jegyzőkönyvek stb.). A kutatásom eredményeként megállapítottam, hogy a Gorbacsov-korszakban a peresztrojka jelentése folyamatosan változott, a legjelentősebben 1989 után, mely időszakban a főtitkár számára politikai reformok „útkeresését” felváltotta a mindent felforgató változások előli „menekülés”.



